

**Қазақстан Республикасы Президентiнiң Архивiн құру туралы**

Қазақстан Республикасы Президентiнi Жарлығы 14 қаңтар 1994 ж. N 1502

      Егемен Қазақстан Республикасының құрылуы мен дамуының және оның Президентiнiң қызметiнiң құжаттық айғақтамаларын толығымен сақтау мақсатында, сондай-ақ әлемдiк iс-тәжiрибенi ескере отырып, қаулы етемiн:

      1. Қазақстан Республикасының Орталық мемлекеттiк Қазiргi тарих архивi негiзiнде Қазақстан Республикасы Президентiнiң Архивi құрылып, оның мемлекеттiк архив мәртебесi сақталсын.

      2. Қазақстан Республикасының Министрлер Кабинетi:

      - Архив туралы ереженi бiр ай мерзiмде әзiрлеп, бекiтуге табыс етсiн;

      - Архивтiң қалыпты жұмыс iстеуiн қамтамасыз ету мақсатында оның материалдық-техникалық базасы мәселелерiн қарап, шешетiн болсын;

      - осы Жарлықты жүзеге асыру жөнiнде қажеттi ұйымдық шараларды жүзеге асырсын.

       *Қазақстан Республикасының*

*Президентi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК